யாதும் ஊரே யாவரும் கேளிர்

யாதும் ஊரே யாவரும் கேளிர் (Yaadhum Oore Yaavarum Kelir) என்பது 2023 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். இப்படத்தின் வழியாக வெங்கட கிருஷ்ண ரோகந்த் இயக்குநராக அறிமுகமானார்.  இப்படத்தில் விஜய் சேதுபதி, மேகா ஆகாஷ் ஆகியோர் முதன்மை வேடங்களில் நடித்தனர். மகிழ் திருமேனி, விவேக், ரகு ஆதித்யா, மதுரா, கனிகா, ரித்விகா, மோகன் ராஜா, கரு. பழனியப்பன், சின்னி ஜெயந்த், வித்யா பிரதீப், இமான் அண்ணாச்சி ஆகியோர் துணை வேடங்களில் நடித்தனர்.

படத்தின் தலைப்பானது புறநானூற்றின் பாடல்களில் ஒன்றான பொதுவியல் 192, "பெரியோர் சிறியோர்!" என்பதிலிருந்து எடுக்கப்பட்டது. இந்தப் படம் 2023 மே 19 அன்று வெளியானது. 

 தயாரிப்பு 
2019 சூனில், படத்திற்கு தற்காலிகமாக VSP 33 என்று பெயரிடப்பட்டது. மேலும்  அமலா பால் கதாநாயகியாக நடிப்பார் என்று படக்குழுவினர் அறிவித்தனர்.  பின்னர், அமலா பால் இந்தப் படத்திலிருந்து விலகினார்,  எனவே மேகா ஆகாஷ் அமலா பாலுக்கு பதிலாக ஒப்பந்தம் பெய்யப்பட்டார்.   பின்னர், படத்தின் தலைப்பு யாதும் ஊரே யாவரும் கேளிர் என்று அறிவிக்கப்பட்டது. இந்தப் படம் திருவாரூர் மற்றும் கொடைக்கானலில் படமாக்கப்பட்டது.  படத்தை சந்திரா ஆர்ட்ஸ் என்ற பதாகையின் கீழ் எஸ். எசக்கி துரை தயாரித்தார்.  படத்தின் ஒளிப்பதிவை வெற்றிவேல் மகேந்திரனும், படத்தொகுப்பை  ஜான் ஆபிரகாமும் மேற்கொண்டார்.

 இசை 
இந்தப் படத்திற்கு  நிவாஸ் கே. பிரசன்னா இசையமைத்தார்.  சேதுபதி படத்திற்குப் பிறகு இசையமைப்பாளரும் நடிகர் விஜய் சேதுபதியும்  இரண்டாவதாக இப்படத்தில் இணைந்தனர். நிவாஸ் கே. பிரசன்னாவுடன் சிலம்பரசன் "முருகா" பாடலைப் பாடினார்.  

 வெளியீடு 

 திரையரங்கம் 
முதலில், படம் 2022 திசம்பரில் வெளியிட திட்டமிடப்பட்டது. ஆனால் வெளியீடு ஒத்திவைக்கப்பட்டு 2023 மே 19 அன்று வெளியானது.  

 வரவேற்பு 
தினமணியின் கே. ராம் குமார் இந்த படத்திற்கு 2.5/5 புள்ளிகளை வழங்கி, "அகதிகள் எதிர்கொள்ளும் சிக்கலை விவரிக்கும் இயக்குனரின் நோக்கம் நல்ல நோக்கம்; அவர் திரைக்கதையில் கவனம் செலுத்தியிருந்தால் இது ஒரு சிறந்த படமாக இருந்திருக்கும்" என்று எழுதினார். 

"மோசமான திரைக்கதை காரணமாக  உணர்ச்சிபூர்வமான இப்படத்தில் பார்வையாளர்களால் ஒன்ற முடியவில்லை" என்று கூறி, தினமலரின் ஒரு விமர்சகர் படத்திற்கு 2.5/5 புள்ளிகளை வழங்கினார்.  

சினிமா விகடனின் ஒரு விமர்சகர் கலவையான விமர்சனத்தை அளித்து, "உரையாடல்கள் நன்றாக எழுதப்பட்டுள்ளன; அந்த உரையடல்கள் சிறந்த திரைக்கதையுடன் இணைந்திருந்தால், படம் வேறொரு நிலைக்கு உயர்ந்திருக்கும்" என்று கூறினார். சினிமா எக்ஸ்பிரஸின் அவினாஷ் ராமச்சந்திரன் படத்திற்கு 2.5/5 புள்ளிகளை வழங்கினார், மேலும்  "அதன் அனைத்து குறைபாடுகளையும் மீறி, யாதும் ஊரே யாவரும் கேளிர் படம் உண்மையிலேயே நேர்மையான ஒன்று உள்ளது" என்று எழுதினார். 

மாலை மலரைச் சேர்ந்த ஒரு விமர்சகர் படத்திற்கு 2.75/5 புள்ளிகளை வழங்கினார், "அகதிகளையும், அவர்களின் வாழ்க்கையைக் காட்ட முயன்ற இயக்குனரின் முயற்சி பாராட்டப்பட வேண்டும்" என்று கூறினார். 

 மேற்கோள்கள் 

பகுப்பு:2023 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் சேதுபதி நடித்த திரைப்படங்கள்